HR
C 156/32
Službeni list Europske unije
3.5.2023.
Obično je nepjenušava, s laganim, ne baš slatkim okusom koji je skladna ravnoteža između oštrine i gorčine, a završni okus je suh.
Odlikuje se jakom aromom te okusom jabuke i svježinom koja proizlazi iz njezine znatne kiselosti.
Prodaje se kao flaširana jabukovača ili kao jabukovača pakirana u odgovarajuće spremnike (bačve ili demižoni) za prodaju u ugostiteljskim objektima te za maloprodaju krajnjim potrošačima.
3.3.
Hrana za životinje (samo za proizvode životinjskog podrijetla) i sirovine (samo za prerađene proizvode) Tradicionalne sorte koje se upotrebljavaju za proizvodnju jabukovače „Sidra da Madeira” su jabuke sorti „Barral”, „Cara-de-dama”, „Branco”, „Bico de melro”, „Da Festa”, „Domingos”, „Da Ponta do Pargo”, „Calhau”, „Focinho de rato” i „Vime” te u nekim slučajevima kruške sorti „Do Santo” i „Tenra de São Jorge”.
Vjekovna tradicija prenošenja i širenja genetskog materijala voćki i plodova s najboljim karakteristikama za konzumaciju u svježem obliku i/ili proizvodnju jabukovače koju njeguju poljoprivrednici na Madeiri znači da se i dalje uzgajaju druge kultivirane sorte jabuka i krušaka, posebno jabuke sorti „Baunesa”, „Camacha”, „Espelho”, „Parda”, „Rajada”, „Reineta Tenra da Camacha”, „Santa Isabel”, „Ázimo”, „Amarelo”, „Amargo”, „Camoesa”, „De vinho”, „Ouro”, „Pevide”, „Rajado”, „Rijo”, „Riscado” i „Serra” te kruške sorti „Santa Isabel ou de Santana”, „São João”, „Curé” i „Pardas”, koje se, iako u manjoj mjeri, upotrebljavaju i u serijama namijenjenima proizvodnji jabukovače „Sidra da Madeira”.
Budući da su neki proizvođači od samih početaka uzgoja nastojali diversificirati svoje voćnjake s egzotičnim sortama za konzumaciju u svježem obliku, kao što su jabuke sorti „Golden”, „Fuji”, „Starking”, „Royal Gala” i „Reineta” i kruške sorte „Rocha”, od kojih je mnoge na otoku zatekao Vieira Natividade već 1947., to se voće može upotrebljavati i u proizvodnji jabukovače „Sidra da Madeira” ako je dostupno na poljoprivrednom gospodarstvu ili ako je uzgojeno isključivo na otoku.
Miješanje ili „spajanje” tog širokog raspona tradicionalnih sorti jabuka i krušaka, a katkad i drugih sorti jabuka i krušaka, koje mogu biti više-manje pikantne, gorke ili slatke i koje se uzgajaju na otoku, dovodi do bogatstva boja, aroma i okusa te osvježavajuće kiselosti koje odlikuju jabukovaču „Sidra da Madeira” koju na različitim mjestima na otoku proizvode različiti proizvođači.
3.4.
Posebni proizvodni postupci koji se moraju provesti na određenom zemljopisnom području Sve faze proizvodnje jabukovače, od proizvodnje sirovine, preko cijeđenja prirodnog soka i fermentacije do odležavanja i čuvanja, odvijaju se na otoku Madeiri.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv Pakiranje jabukovače „Sidra da Madeira” u bocama ili odgovarajućim spremnicima (bačve ili demižoni) za maloprodaju krajnjem potrošaču odvija se na otoku Madeiri kako bi se zajamčila postojanost posebnih boja, aroma i okusa te prirodne (katkad gazirane) jabukovače i izbjegla oksidacija ili kontaminacija koja bi mogla narušiti njezina organoleptička svojstva te kako bi se zajamčila potpuna sljedivost proizvoda.
3.6.
Posebna pravila za označivanje proizvoda na koji se odnosi registrirani naziv —
4.
Sažeta definicija zemljopisnog područja Otok Madeira.
5.
Povezanost sa zemljopisnim područjem Zahtjev za registraciju jabukovače „Sidra da Madeira” temelji se na povezanosti njezine boje, arome i okusa te izražene kiselosti i, s jedne strane, širokog raspona kombinacija plodova tradicionalnih i drugih sorti jabuka i krušaka koje se uzgajaju isključivo na otoku Madeiri te, s druge strane, na pedoklimatskim uvjetima na lokalitetima na kojima se uzgaja svježe voće.
Toj povezanosti pridonose i velik ugled jabukovače „Sidra da Madeira” i njezina važnost na raznim područjima na otoku na kojima se proizvodi.